# **DECIZIA ETAPEI DE ÎNCADRARE**

## Nr. număr din 19.12.2017

....

Ca urmare a solicitării de emitere a acordului de mediu adresate de **ANDY ZOOFARM SRL**, cu sediul în Str. PRINCIPALA, Nr. 346, Tuşnad , Judetul Harghita, ...., înregistrată la APM Harghita cu nr. 9590/16.11.2017, în baza:

1. **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Harghita decide, ca urmare a consultărilor desfăşurate în cadrul şedinţei Comisiei de Analiză Tehnică din data de 19.12.2017, că proiectul „**Modernizarea activității S.C. Andy Zoofarm S.R.L. prin construire și dotare adăpost pentru vaci, spațiu procesare lapte, construcții conexe, spațiu comercializare și achiziție de utilaje agricole**” propus a fi amplasat în în com. Tușnad, sat Tușnadu-Nou, nr. 416/A nu se supune evaluării impactului asupra mediului şi nu se supune evaluării adecvate.

 Justificarea prezentei decizii:

 I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

 a) proiectul se încadrează în prevederile Hotărârii Guvernului nr. 445/2009, anexa nr. 13 lit a coroborat cu pct. 1 lit. e și pct. 7 lit. c;

 b) Criterii de selecţie pentru stabilirea necesităţii efectuării evaluării impactului asupra mediului conf. Anexa nr. 3 din HG 445/2010 :

* 1. **Caracteristicile proiectului:**
1. Mărimea proiectului:

Prin proiect se propune modernizarea și extinderea unei ferme de vaci de lapte pe o suprafață de 11331mp, suprafața construită va fi de 3054mp compusă din:

* grajd cu S=2064mp, pentru 132 capete vaci de lapte și 10 buc. cușete de intervenție /tratament , cu următoarele funcțiuni
* creștere în regim de stabulație liberă a vacilor
* două alei de furajare-lățime 4m,
* două canale de curățare gunoi de grajd-3,60m\*72m adiacente ieslelor
* cușete câte 2 rânduri de 16, respectiv 17 capete-cap la cap intercalate de

trotuar curat,

* canal de curățare gunoi de grajd – 3,00 x 45ml
* cușete, 1 rând de 10 capete, unul lângă altul pentru tratamente/ intervenție/
* fătări/ înseminări
* Zona de muls, formata dintr-un sistem de muls cu doi roboti de muls, intre axele C si D
* Zona tehnica, localizata in spatele roboților de muls, intre axele A si C, unde se afla si tancul de răcire a laptelui, filtrul sanitar, spațiul tehnic cu compresorul pentru robot
* Boxe pentru 40 viței, sistemul împărțit în două sectoare: individuale și de grup su S=140mp
* Clădire de procesare pe trei nivele cu S=283mp.
* Subsolul cuprinde spatiile de maturare a produselor rezultate din procesul tehnologic de procesare.
* Parter, cuprinde întreaga zona de procesare a laptelui crud, venit din tancul de răcire cu punct de comercializare produs finit
* Mansarda cuprinde doua birouri dedicate sefului de sectie precum si un birou pentru monitorizare producție, cu grupuri sanitare.
* Fânar cu sistem de uscare a ierbii, având capacitatea de 3 mc/zi, S=206,4mp.
* Fabrică de nutreț combinat cu S=337,80mp, dotat cu trei silozuri de tip buncăr pentru depozitarea materiilor prime, un buncăr de primire a materiilor prime, moara tip zdrobitor, un amestecător, un melc transportor si doua buncăre de depozitare a furajului combinat, care este descărcat direct in remorca tehnologica, care amesteca si distribuie retetele furajere de amestec unic direct in grajdul de producţie.
* Silozuri de suprafață S=822mp.

- Siloz de suprafaţă porumb

- Siloz de suprafaţă iarbă

* Bazin tampon dejecții

Gunoiul de grajd rezultat este gunoi lichid. Evacuarea gunoiului de grajd este realizata cu 3 pluguri racloare, in canalul de dejecţie aflate la capătul grajdului. Din canalul transversal de 80 cm lăţime x 120 cm adâncime, betonat, evacuarea gunoiului lichid se face cu o pompă tocătoare, care pompează gunoiul până la deposit de gunoi lichid tip laguna. Această pompă submersibilă este plasata intr-un cămin de vizitare aflat la capătul canalului transversal de dejecţii.

Gunoiul lichid se depozitează in depozit de gunoi lichid tip laguna de o capacitate de 1600m3/bazin.

 După perioada de maturare a gunoiului, de aproximativ 180 zile, aceasta se vidanjează cu o remorca de vidanjare şi se transporta şi se distribuie pe suprafeţele agricole ale fermei (în perioadele premise de ghidul practicilor agricole).

Structura constructivă:

Bazinul se realizeaza semiîngropat având dimensiunile la bază B X L - 21 x 30 m, cu şi htotal=4 m din care hutil=3,5m.

Bazinul se realizează din material local, pământ, iar impermeabilizarea cu folie de geomenbrană EPDM elastomer cauciucat.

Pentru monitorizarea eventualelor scurgeri din depozit se realizează sub baza depozitului un strat de drenaj din nisip având grosimea min. 20cm pe care se pozează tuburi de drenaj riflate din polietilenă cu diametrul de Dn 50mm montate la o distanţă de 4m.

Capetele joase ale tuburilor de drenaj sunt racordate la un tub colector din PE De 110mm care evacuează eventuale ape colectate la căminul de monitorizare levigat realizat din tub PVC 315 mm şi condus spre şanţul de desecare în lungime de 37 m şi Dn 110.

Capetele superioare tuburilor de drenaj sunt racordate în tubul pentru colectarea şi evacuarea gazelor din sistemul de drenaj scoase peste suprafaţa pământului. Tuburile de drenaj şi tubul colector va avea o pantă minimă longitudinală 1%. Digul perimetral exterior ale celor două bazine cu taluzul 1:1 este însemânţat cu ierburi perene.

In situaţia în care în căminul de monitorizare a apelor colectate se constată prezenţa a CBOs, azot amoniacal, nitraţi şi nitriţi peste valorile prescrise de NTPA 001/2005 înseamnă că stratul de impermeabilizare, respectiv membrana de polietilenă este preforată şi se vor lua măsuri urgente pentru scoaterea din funcţie şi golirea bazinului avariat. Până la remediere acestuia nu se poate păstra în funcţiune.

In jurul bazinului se va executa un drum de acces din macadam pentru accesul utilajului, respectiv tractor dotat cu o instalaţie de mixare pentru omogenizarea dejecţiilor semilichide şi totodată drumul va asigura accesul vidanjei pentru evacuare şi transportul dejecţiilor semifermentate pe terenurile agricole.

Pe terenul liber între drumul tehnologic şi împrejmuire unde este amplasat bazinul si va fi însămânţat cu ierburi perene şi se va realiza o plantaţie de protecţie perimetrală cu arbori specifici zonei. Pentru evacuarea unor vieţuitori din bazine se vor prevedea o amenajare în două colţuri a bazinelor din anvelope uzate aşezate în două rânduri şi legate între ele.

* Stația de tartare ape uzate

Statia propusa va tratata apele rezultate in urma procesului tehnologic. Apele ce sunt evacuate din procesul tehnologic sunt conduse catre statia de tratare.

* Rezervor de apă-100mc
* Drumuri și platforme:

In scopul asigurarii circulaţiei in amplasamentul investitiei se vor executa alei si platforme carosabile din beton rutier grosime 20 cm, peste balast compactat in grosime de 30 cm. Suprafaţa carosabila asigura accesul in grajd al utilajului de furajare, manevra de întoarcere a acestuia, accesul utilajelor pentru evacuarea dejecţiilor, accesul utilajelor la depozitul de furaje.

 Sunt asigurate de asemenea accesele in caz de interventii pentru reparaţii la echipamentele montate in amplasament si pentru caz de incendiu.

In mod separat, in legătură cu drumul din afara incintei, se face accesul pentru livrarea laptelui crud şi parcare pentru autoturisme realizat din macadam de 10 cm grosime aşezat pe un pat de balast compactat in grosime de 30 cm.

Trotuarele aferente clădirilor si construcţiilor, cu latimea de 50 cm şi 70 cm, vor fi executate din beton turnat pe strat de balast compactat si vor fi prevăzute cu rosturi etanşate cu mastic bituminos.

De-a lungul drumurilor pe o parte s-au prevăzut şanţuri din pământ inierbate.

**Utilaje și alte dotări achiziționate prin proiect**:

|  |  |  |
| --- | --- | --- |
| **Nr crt** | **Denumire/Tip utilaj/Echipament** | **Caracteristici tehnice** |
| 1 | Sistem de muls robotizat cu 2 roboti, 1 unitate centrala si 140 cipuri de identificare | Pompa de vacuum; Sistem de spălare automată a robotului; 2 unități robot: Structură din oţel inoxidabil; E-link cu ecran color 12” cu atingere |
| 2 | Tanc 4000L | Fabricat din oțel inox, Capacitate 4000 litri, necesar de apă caldăpentru spălare 140 litri |
| 3 | Robot impingere furaje | Funcționare pe baterie; Echipat cu motor electric;Giroscop și dispozitiv cu ultrasunete pentrustabilirea direcției de deplasare; Senzor pe roțile din spate-3 roti |
| 4 | Poarta selectie - zincata termic, actionare pneumatica | Acționare pneumatică; Comandat prin programul de gestiune T4C; Structură zincată termic |
| 5 | Poarta unidirectionala, teava 1 1/2, zincata termic | Fabricată din țeavă de 1.1/2“ ;Stâlp din țeavă de oțel ;  |
| 6 | Cusete de odihna | Bară separatoare - diametrul elementului principal este de 2" (60,3mm), lungimea de cca. 200 cm; stâlpi din țeavă patrată de 80x80, fixați în beton, sau fixați pe podeaua din beton cu ajutorul unor ancore |
| 7 | Saltele |   |
| 8 | Front furajare | Sistem de blocare la furajare, de tip antisufocare, cu bare pentru blocare manuală şi autoblocare; Amortizor de zgomot din cauciuc; stâlpi confecţionaţi din ţeavă cu diametrul de 2’’, cu înclinaţie de 12° |
| 9 | Perie | Dimensiuni: diametrul – 50 cm; lungimea – 88 cm; greutatea – 42,5 kg; lungimea cablului de alimentare – 2,5 m; motor acționare - 0,40 kW |
| 10 | Poarta telescopica 3-4m | Fabricată din țeavă de oțel de 2” și de 1.1/2“; 3 rânduri de bare orizontale; Bare verticale pentru rigidizare; Lungime extensibilă de la 3 la 4 m |
| 11 | Adapatoare antiinghet, L=2m | Cuva confecţionată din tablă de oţel inoxidabil; Lungime = 2 m; colțuri și margini rotunjite pentru a evita rănirea animalelor |
| 12 | Instalatie evacuat dejectii cu 2 lame | Acționare cu motoreductor de 0,75 kW; viteza de lucru max. 4 m/min |
| 13 | Instalatie evacuat dejectii cu 1 lame | Montarea instalaţiei de evacuat dejecţii necesită oînălţime a patului de odihnă de cca. 20 cm; lungimea lamelor este de 360 cm, pentru instalația de evacuate dejecții cu două lame și de 300 cm,pentru cea cu o lama |
| 14 | Pompa dejectii 7.5kW | Tubulatura pentru refulare cu D=100 mm; stâlp de ghidare; sistem de ridicare cu scripeți, din oțel zincat |
| 15 | Pompa dejectii 15kW | Pompă verticală, 3,5 m adâncime; construcție din oțel galvanizat; prevăzut cu tablou de automatizare |
| 16 | Automatizare |   |
| 17 | Distribuitor lapte pentru vitei | 200L, mixer 0.37kW |
| 18 | Automat hranire vitei | pt 50 vitei, 2 statii |
| 19 | Cadru boxa vitei | 2x1x1.75 |
| 20 | Cuva spalare automata | Otel zincat, 1000L |
| 21 | Vana pasteurizare | Incalzire abur, racire apa, racord lapte DN40, racord apa-abur 1" |
| 22 | Pistol dublu de umplere | D=32mm |
| 23 | Omogenizator HPM | Capacitate utila 500-1000 l/h; 8 KW; racord aer 1/4"; racord apa 1/2" |
| 24 | Pompa de mizaj si dozaj 2kw | 2kW |
| 25 | Saramurare | Capacitate utila 2200 l, 2 KW, carucioare de scufundare- 2 buc., schimbatoare de caldura, pompa, racord apa 1" |
| 26 | Maturare, rafturi |   |
| 27 | Pasteurizator smantana | Capacitate utila 500 l, 0,75 KW, agitator, consum 50 kg abur/h |
| 28 | Putineu unt 200L | 2,2 KW, capacitate smantana 70 l |
| 29 | Cazan abur 2kw+2kw | 300 kg/h-6 bar, racord apa 1" |
| 30 | Tevi, armaturi |   |
| 31 | Vana rabatabila | Capacitate 1000 l; racord aer 1/2" |
| 32 | Presa pentru branza vaci dulce | Racord aer 1/2" |
| 33 | Masina de ambalat smantana | 200-500 gr; 1,5 KW |
| 34 | Masina de ambalat vid | 90 cm |
| 35 | Rezervor puffer | 2 buc.; confectionat din material AISI 304; capacitate 2 x 1500 l |
| 36 | Boiler | Confectionat din material AISI 304; izolatie 5 cm; capacitate 2000 l |
| 37 | Electropalan 1000x1000 | 600 kg cu platforma de 1000 x 1000 mm |
| 38 | Agregat frigorific | freon: R404A, 8kW |
| 39 | Sistem complet pentru tratarea a 15mc/zi | Debit maxim 15mc/zi, putere instalata max 10kW, sistem pentru fabrici de lapta |
| 40 | Dezumidificator, ventilator, automatizare, inele de baloti de 110cm | 15kW, capacitate de uscare marita |
| 41 | Sistem complet: stocare materie prima, masurare si macinare materii prime, amestecare, descarcare, automatizare | Putere electrică fără stocare 16.1 kW,Masa dozei de mixare : 500 kg.Cantitatea minimă ce poate fi turnată la un amestec: 2.5 kg.Dimensiunea medie a granulelor: 0.5-1.5 mm. |
| 42 | Rezervor suprateran de 100mc | V=100mc, din tole otel galvanizat |
| 43 | Grup de pompare | Q=15.2mc |
| 44 | Vitrina frigorifica | L=202cm |
| 45 | Vitrina frigorifica verticala | Capacitate 400 l; |
| 46 | Tractor | 164ch, tractiune integrala, motor 4.0L |
| 47 | Plug reversibil | 4 trupite, cu protectie bolt de forfecare, adancime de lucru 40cm, cu deflectoare, latime de lucru 33,38,44 si 50, reglare mecanica |
| 48 | Disc scurt | purtat, 3.00m latime de lucru, cadru rigid, 24 discuri, inaltime cadru 80cm, diametru discuri 620mm, discuri de margine stanga/dreapta |
| 49 | Cultivator | Cadru rabatabil hidraulic, organe active tip lance, 3 randuri organe, distanta intre sape 150mm, sistem semnalizare rutier, inaltime lucru 4.50m, minim 140CP |

**Utilități:**

- *Alimentare cu apa* - grajdul va fi racordat la rețeaua de apa a localitătii, care va fi folosita ca apa de băut la animale si pentru curățenie

- *Apele uzate menajere* de la grupurile sanitare, vor fi canalizate gravitaţional printr-un racord de canalizare, executat din tuburi din PVC, sistem etanş la rezervorul vidanjabil ecologic prevăzut in incinta.

- Canalizarea pluvială: Apele pluviale de pe acoperișul obiectivului vor fi preluate cu un sistem de jgheaburi si burlane si redate la teren.

1. Cumularea cu alte proiecte: nu este cazul.
2. Utilizarea resurselor naturale: materiale de construcții în cantități medii: apă, nisip, balast, și piatră spartă.
3. Producţia de deşeuri:
* Îîn timpul construirii: - Deşeurile municipale amestecate

 - Deșeuri din construcții

 - Deșeuri de ambalaje

- Deşeurile municipale amestecate cod deşeu 20.03.01 se colectează în pubele cu capac amplasate în spaţii special amenajate şi se va colecta de către o firmă specializată şi autorizată;

- Deseurile industriale reciclabile rezultate in perioada lucrarilor de constructii (metalice, hârtie si carton, plastic, etc.) vor fi colectate, stocate temporar pe tipuri, in recipienti speciali, in vederea valorificarii prin operatori economici autorizati;

- Deseurile inerte vor fi transportate la un depozit de deseuri inerte, cu respectarea legislatiei specifice in domeniu.

* Înperioada de functionare a obiectivului, categoriile de deseuri rezultate din procesul tehnologic si din activitatile auxiliare desfasurate de societate precum si modul de gestionare al acestora sunt prezentate in tabelul de mai jos:

|  |  |  |  |  |
| --- | --- | --- | --- | --- |
| **Tip deseu** | **Sursa** | **Cod deseu conf.HG 856/2002** | **Mod de depozitare** | **Mod de valorificare/ eliminare** |
| **1** | **2** | **3** | **4** | **5** |
| Deseuri de tesuturi animale (mortalitati) | Activitatea de ingrasare taurasi | 02 01 02 | Lada frigorifica | Instalatii de incinerare autorizate |
| Dejectii animaliere inclusiv asternut uzat | Activitatea de ingrasare taurasi | 02 01 06 | Platforma de dejectii | Stocare pe platforma timp de min 4 luni si dupa stabilizare se utilizeaza ca fertilizant pe terenuri agricole, direct de beneficiar sau de terti |
| Deseuri a caror colectare si eliminare fac obiectul unor masuri speciale pentru prevenirea infectiilor | Tratamente sanitar- veterinare | 18 02 02\* | In ambalaje etanse, in spatiu special amenajat, securizat | Instalatii de incinerare autorizate |
| Deseuri de ambalaje din hartie/ carton | Activitatea de igienizare a grajdului/magaziilor | 15 01 01 | Containere dedepozitareinscriptionate | Se colecteaza selectiv si se valorifica prin operatori economici autorizati |
| Deseuri de ambalaje din plastic | Activitatea de igienizare a grajdului/magaziilor | 15 01 02 | Containere dedepozitareinscriptionate | Se colecteaza selectiv si se valorifica prin operatori economici autorizati |
| Deseuri de ambalaje cu continut de substante periculoase | Activitatea de igienizare a graj dului/magaziilor si tratamente veterinare | 15 01 10\* | Depozitare in magazie cu paviment betonat si securizata | Se returneaza furnizorilor de produse conform contractelor incheiate cu acestia |
| Deseuri metalice | Intretinere si reparatii | 17 04 05 16 01 17 | Containere de depozitare | Se colecteaza selectiv si se valorifica prin operatori economici autorizati |
| Deșeuri municipale amestecate | Personalul fermei | 20 03 01 | pubele | Livrate operatorului de salubritate din zona in vederea eliminarii prin depozitare |
| DEEE | Activitatea de intretinere (corpuri de iluminat) | 16 02 14 16 02 13\* | Containere de depozitare | Se depoziteaza temporar in spatiu special amenajat si se valorifica prin operatori economici autorizati |

1. Emisii poluante, inclusiv zgomotul şi alte surse de disconfort:

 -emisii în aer:

**Sursele de poluanți pentru aer vor fi cele uzuale pe durata execuţiei lucrărilor de construire:**

1. Surse stationare nedirijate unde principalul poluant il reprezintă pulberile.

Aceste surse sunt reprezentate de :

• lucrarile propriu-zise de decopertare, excavare si redistribuire/transport a surplusului de sol la constructia fundatiilor;

• eroziunea eoliana de pe suprafetele de teren perturbate sau lipsite de vegetatie.

1. Surse de emisie mobile unde principalii poluanti sunt: NOx, SOx, CO, COV, particule cu continut de metale grele, rezultate din arderea combustibililor fosili.

Aceste surse sunt reprezentate de autovehiculele si utilajele ce participa la amenajarea terenului si la transportul materialelor si echipamentelor, precum si la aprovizionarea cu substante si materiale pe durata executarii lucrarilor de constructii/montaj.

Sursele specifice perioadei de construcţie vor fi in principal surse de suprafata, deschise, libere iar functionarea acestora va fi intermitenta, in functie de programul de lucru (cca. 10 ore/zi, 5 - 6 zile/saptamana) si de graficul de desfasurare a lucrarilor.

**Sursele generatoare de emisii in atmosfera in perioada de funcţionare sunt:**

• procesele metabolice din grajdul de creştere si ingrasare a taurasilor;

• managementul dejecţiilor;

• activitati auxiliare:circulatia mijloacelor de transport si a utilajelor, manipulare furaje/paie, de intretinere a incintei, procesul de productie al furajelor concentrate, producere agent termic.

Surse staţionare dirijate (surse punctiforme)

Principalele emisii in aer sunt gazele de ardere (CO, SO2, NOX, pulberi,TOC ) de la centrala termica pe combustibil solid (peleti).

Surse stationare nedirijate

In spatiile inchise pentru bovine, insuficient ventilate, se pot inregistra concentratii mari de dioxid de carbon (CO2 ), amoniac (NH3 ) si hidrogen sulfurat (H2 S).

Aceste gaze trebuie sa fie prezente in cantitati cât mai reduse in aerul din adapost. Potrivit CIGR(Commision Internationeale du Genie Rural) -1984, bunastarea animalelor este afectata atunci cand concentratiile acestor gaze depasesc valorile indicate acceptate.

Intr-un adapost pentru bovine, emisiile de CO2 rezulta din defecarea animalelor si din procesele de putrefactie si fermentatie care au loc in asternutul ud, din dejectii si resturile de furaje. O concentratie de CO2 crescuta (peste 1%), duce la cresterea frecventei si a profunzimii respiratiei animalelor. O concentratie de CO care depaseste 4% duce la retinerea CO2 in tesuturile animalelor, cauzand probleme grave. O expunere prelungita la niveluri ale concentratiei de CO2 mai mari decât limitele admise cauzeaza scaderea productiei de lapte si a procentului de grasime din lapte si a sporului in greutate la tineretul bovin.

Printre sursele de amoniac (NH3 ) dintr-un adapost pentru bovine se numara descompunerea purinului, fecalelor si a asternutului; descompunerea are loc in cazul in care sistemul de de evacuare a dejectiilor nu functioneaza corespunzator. Amoniacul este un gaz toxic si o concentratie de numai 25 ppm poate cauza iritarea ochilor, nasului si a membranelor mucoase.

Hidrogenul sulfurat (H2 S) rezulta in procesul de putrefactie a resturilor de proteine nedigerate excretate in fecale. De asemenea, este eliminat odata cu gazele din tractul digestiv. H2S este un gaz foarte toxic si la o concentratie de 50 ppm poate cauza probeleme serioase atât pentru personal, cât si pentru animale. Raportat la gradul de risc, in interiorul adapostului se recomanda un nivel H2 S mai mic de 0,5 ppm.

Praful provine de la animale, din aşternut, resturile de dejecţii si furaje. Atunci când este inhalat pentru o perioada prelungita de timp, praful poate provoca iritatii ale sistemului respirator. In mod normal,praful continut in aerul din adapost nu reprezinta totusi o problema pentru bovine. Se recomanda un continut de praf in aer cat mai redus posibil. O valoare limita recomandata pentru cantitatea totala de praf este de 3 mg/m de aer pentru peronalul care lucreaza opt ore pe zi.

Emisii fugitive din surse de suprafaţa

Manipularea si curățirea de către robotul specializat a dejectiilor solide pentru introducerea acestora in fosa subterana este o sursă de emisii de amoniac, hidrogen sulfurat şi alte componente mirositoare.

Aceste emisii de la depozitarea de bălegar depind de un număr de factori:

• compoziţia chimică a mixturii de dejecţii

• caracteristicile fizice (materie uscată %, pH, temp.)

• suprafaţă emitentă

• condiţiile climatice (temperatură ambient, ploaie)

O alta sursa de poluare o reprezinta operatiunile de descarcare/depozitare a furajelor in magazia de depozitare furaje vrac prin pulberile evacuate in atmosfera (Pm 10 si Pm 2,5).

Emisii din surse mobile de poluare -emisiile eliberate in aer de motoarele utilajelor si mijloacelor de transport, sunt in principal reprezentate de :CO, NOx,CO2,SO2,NMVOC.

-emisii în apă:

**In perioada executării lucrărilor de construire a obiectivului** nu sunt identificate surse de poluare a apelor subterane .

Eventualele scurgeri accidentale de produse petroliere de la masinile de transport si utilajele folosite in aceasta etapa si/ sau evacuarea direct pe sol a apelor uzate fecaloid menajere nu pot fi considerate o sursa de poluare a apelor subterane deoarece cantitatea posibil deversata in mod cu totul accidental este mica, neexistand pericolul migrarii in freatic.

In perioada funcţionarii fermei zootehnice apa va fi utilizata in principal pentru asigurarea necesarului de băut pentru animale, pentru igienizarea grajdului , a cailor de acces precum si pentru irigarea spatiilor verzi din incinta fermei.

Principalele surse de poluare a apelor subterane in perioada de functionare sunt:

• Etasansarea necorespunzatoare a bazinului de dejectii

• Defectiuni aparute la reteua de colectare a apelor uzate

• Scurgeri accidentale de produse petroliere de la masini si utilajele

• Depozitarea necorespunzatoare a deseurilor, inclusiv a dejectiilor, in alte locuri decat cele special amenajate care dispun de dotari specifice pentru retinerea poluantilor

• Imprastierea necontrolata a apelor uzate neepurate direct pe teren

• Fertilizarea terenurilor agricole cu dejectii insuficient stabilizare si fără respectarea studiului pedologic avizat de OSPA.

-zgomot:

*In faza de executie*, sursele de zgomot si vibratii sunt produse atat de actiunile propriuzise de lucru cat si de traficul auto din zona de lucru. Aceste activitati au un caracter discontinuu, fiind limitate in general numai pe perioada zilei.

*In faza de functionare,* sursele de zgomot si vibratii vor fi reprezentate de motoarele electrice ce actioneaza utilajele dinamice, motoarele mijloacelor de transport si ale echipamentelor din dotarea grajdului, gospodariei de apa , de genul ventilatoare, pompe, etc.Motoarele utilajelor dinamice sunt de puteri relativ mici ,sunt utilaje noi cu un nivel de zgomot in timpul functionarii sub limitele admise de legislatia specifica in vigoare.

Nivelul de zgomot la limita amplasamentului nu va depasi 65 dB.

1. Riscul de accident, ţinându-se seama în special de substanţele şi de tehnologie utilizate

*In faza de execuţie*

In cadrul procesului de execuţie nu sunt utilizate substanţe si/sau preparate chimice periculoase care sa afecteze factorii de mediu.

*In faza de funcţionare*

In cadrul societăţii substanţele chimice utilizate vor fi reprezentate de medicamente/vaccinuri si produse de dezinfectie/dezinsectie. Aceste substante vor fi achizitionate numai in cantitatile necesare pentru a se evita pierderea valabilitatii si dezactivarea lor. Toate produsele chimice vor fi achizitionate numai de la furnizori autorizati, fiind tinuta o evidenta stricta a intrarilor si a stocurilor existente pe amplasament.

1. **2**. **Localizarea proiectului**:

2.1. utilizarea existentă a terenului: curți construcții-zonă pentru unități industrial, conform Certificatului de Urbanism nr. 6/02.02.2017, emis de Comuna Tușnad.

2.2. relativa abundenţă a resurselor naturale din zonă, calitatea şi capacitatea regenerativă a acestora: *nu este cazul*

2.3. capacitatea de absorbţie a mediului:

1. zoneumede*: - nu este cazul,*
2. zonecostiere*: - nu este cazul,*
3. zonemontaneşiceleîmpădurite*: - nu este cazul*
4. parcurişirezervaţiinaturale: *- nu este cazul,*
5. ariiclasificatesauzoneprotejate *( zone specificate la alin.e), pct.2 din anexa 3) din HG nr.445/2009: - nu este cazul*
6. zoneledeprotecţiespecificatămai ales cele desemnate prin Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările: *amplasamentul proiectului se află la limita sitului Natura 2000 “Depresiunea și Munții Ciucului”, ROSPA 0034.*
7. ariiîncarestandardeledecalitate amediuluistabilitedelegislaţieaufostdejadepăşite*: nu este cazul;*
8. ariiledenspopulate*: nu este cazul,*
9. peisajelecusemnificaţieistorică*,* culturalăşiarheologică*: nu este cazul;*

**3. Caracteristicile impactului potenţial:**

 În raport cu criteriile stabilite la pct.1 şi 2 nu au fost identificate efecte semnificative posibile ale proiectului, cu accent deosebit pe:

1. extinderea impactului:

- aria geografică: redusă, o parte a intravilanul comunei Lăzarea

- numărul persoanelor afectate: prin realizarea proiectului nu vor fi persoane afectate negativ.

1. natura transfrontieră a impactului*: nu este cazul,*
2. mărimea şi complexitatea impactului:
	1. *-*în perioada realizării proiectului*: vor rezulta deşeuri, care vor fi gestionate conform pct. 1.d,*
	2. *-*în perioada funcţionării*: valorile emisiilor în apă, sol după punerea în funcţiune a proiectului se vor încadra sub valorile limită stabilite prin acte normative în vigoare*
	3. -în perioada încetării activităţii: *- dezafectarea grajdului se face în ordinea inversă de montaj/construire.*
3. probabilitatea impactului*: mică,*
4. durata, frecvenţa şi reversibilitatea impactului*: impactul minor este pe termen scurt, nu rezultă impact remanent.*

**Condiţii de realizare a proiectului:**

1.Gestionarea deşeurilor rezultate în timpul realizării investiţiei, respectiv după punerea în funcţiune a investiţiei propuse cu respectarea prevederilor Legii nr. 211/2011 privind regimul deşeurilor cu toate modificările și completările ulterioare

2.Este interzisă afectarea terenurilor în afara amplasamentelor autorizate pentru realizarea lucrărilor de investiţii, prin:

1. abandonarea, înlăturarea sau eliminarea deşeurilor în locuri neautorizate;
2. staţionarea mijloacelor de transport în afara terenurilor desemnate în acest scop
3. distrugerea sau degradarea, prin orice mijloace, a vegetaţiei ierboase sau lemnoase;

3.Suprafeţele de teren afectate temporar prin execuţia lucrărilor vor fi redate în categoria de folosinţă avută anterior, sarcina revenindu-i titularului proiectului.

4. Se vor respecta prevederile Avizului de gospodărire a apelor nr. 36/12.12.2017 emisă de Administrația Națională „Apele Române”, Administrația Bazinală de Apă Olt-Sistemul de Gospodărire a Apelor Harghita;

5. Fertilizarea cu dejecţii animaliere se va face respectând în mod obligatoriu

prevederile - „Codului de bune practici agricole pentru protecţia apelor împotriva

poluării cu nitraţi din surse agricole” aprobat prin Ordinul comun al MMGA

nr.1182/2002 şi MAPDR nr.1270/2005 modificat și completat prin Ordinul Ministrului Mediului, Apelor şi Pădurilor şi al Ministrului Agriculturii şi Dezvoltării Rurale nr.990/1809 din 2015;

6. Se vor respecta prevederile Legii apelor nr. 107 /1996 cu toate modificările și completările ulterioare;

7. Titularul/operatorul activităţii se va asigura că toate operaţiile de pe amplasament

să fie realizate în aşa fel încât emisiile şi mirosurile să nu determine o deteriorare

semnificativă a calităţii aerului, dincolo de limitele amplasamentului.

8. Titularul/operatorul activităţii îşi va planifica activităţile din care rezultă mirosuri

dezagreabile persistente, sesizabile olfactiv (transportul dejecţiilor, anumite lucrări de

întreţinere) ţinând seama de condiţiile atmosferice, evitându-se planificarea acestora

în perioadele defavorabile dispersiei pe verticală a poluanţilor (inversiuni termice,

timp înnourat), pentru prevenirea transportului mirosului la distanţe mari. Se va face

instruirea personalului pentru a-şi desfăşura activitatea astfel încât nivelul mirosului

să fie minim.

9. Respecrtarea Ordonanței nr. 24 din 24 august 2016 privind organizarea şi desfăşurarea activităţii de neutralizare a deşeurilor de origine animală, aprobată cu Legea nr. 55 din 10 aprilie 2017.

10. Pentru eliminarea suprafertilizării solului şi a riscului levigării azotului, aveţi obligaţia de a stabili un plan de fertilizare şi de a completa un caiet de evidenţe a aplicărilor pe câmp a fertilizanţilor cu azot organic şi mineral, ţinând cont şi de faptul că zona comunei Tuşnad se află în zonă vulnerabilă la poluare a apelor cu nitraţi, conform Ordinului nr.1552/743 din 3 decembrie 2008 emis de M.M.D.D. şi M.A.D.R, cod Siruta 86188 - Comuna Tuşnad.

Limita pentru încărcările cu îngrăşământ organic:

-250 kg/ha N total pe fâneţe

-210 kg/ha N total pe terenurile arabile;

Limita de încărcare pe terenurile arabile scade la 170 kg/ha după primii 4 ani.

11. Lucrările se vor efectua numai în perimetrul aferent proiectului.

12. După realizarea investiţiei veţi avea obligaţia de a solicita şi de a obţine autorizaţie de mediu. Documentaţia va fi întocmită conform prevederilor Ordinului M.M.D.D. nr. 1798/2007.

Răspunderea pentru corectitudinea informaţiilor puse la dispoziţia autorităţii competente pentru protecţia mediului şi a publicului, revine în întregime titularului proiectului;

Titularul proiectului are obligaţia de a notifica în scris APM Harghita despre orice modificare sau extindere a proiectului survenită după emiterea deciziei etapei de încadrare şi anterior emiterii aprobării de dezvoltare, respectiv autoritatea competentă emitentă a aprobării de dezvoltare despre orice modificare sau extindere a proiectului survenită după emiterea aprobării de dezvoltare, in conformitate cu prevederile art.39 şi art. 40 din Ordinul comun nr. 135/84/76/1294 din 2010 al Ministerului Mediului şi Pădurilor, Ministerului Agriculturii şi Dezvoltării Rurale, Ministerului Administraţiei şi Internelor, Ministerului Dezvoltării Regionale şi Turismului.

Conform art. 49 alin (3) şi (4) din Ordinul 135/2010 privind aprobarea Metodologiei de evaluare a impactului asupra mediului pentru proiecte publice şi private, la finalizarea lucrărilor autoritatea competentă pentru protecţia mediului efectuează un control de specialitate pentru verificarea respectării prevederilor deciziei etapei de încadrare. Procesul verbal întocmit în urma controlului se va anexa şi va face parte din procesul verbal de recepţie la terminarea lucrărilor.

 Proiectul propus nu necesită parcurgerea celorlalte etape ale procedurii de evaluare adecvată (se aplică pentru proiectele pentru care autoritatea competentă pentru protecţia mediului a decis că nu este necesară parcurgerea procedurii de evaluare adecvată).

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

ing. DOMOKOS László József

**ŞEF SERVICIU A.A.A.,**

 ing. LÁSZLÓ Anna

**ÎNTOCMIT,**

ing. ABOS Judit